**Mikel Alonso Olano** (s. 16. toukokuuta 1980 Tolosa, Guipúzcoa, Espanja) on espanjalainen jalkapalloilija. Hän on pelipaikaltaan keskikenttäpelaaja.

Myös Alonson veli Xabi Alonso on jalkapalloilija. Isä Periko Alonso pelasi aikanaan muun muassa Real Sociedadissa ja Barcelonassa.

Ura
---

Alonso on Real Sociedadin kasvatti, kuten myös nuorempi veljensä Xabi. Alonso pelasi ensimmäisen pelinsä maan pääsarjassa 22. huhtikuuta 2001 ottelussa Real Valladolidia vastaan. Hän ei kuitenkaan onnistunut vakiinnuttamaan pelipaikkaansa, ja näin hänet lainattiin kaudeksi 2003–2004 Numanciaan. Lainakauden jälkeen hän palasi Real Sociedadiin José Mari Bakeron alaisuuteen. Kaudella 2005–2006 Alonso nousi yhdeksi runkopelaajaksi, jolloin hän pelasi joukkueessa eniten otteluita.

Xabin siirryttyä Englantiin Liverpooliin myös Mikel siirtyi lainasopimuksella kaudeksi 2007–2008 Valioliigaan. Hän suuntasi Luoteis-Englantiin Bolton Wanderersiin. Sopimuksessa oli pykälä, joka mahdollisti siirron muuttamisen lainan jälkeen pysyväksi. Alkukausi ei sujunut Boltonilta hyvin, ja näin Sammy Lee sai lähteä, ja tilalle tuli Gary Megson. Alonso ei ollut uuden valmentajansa suosiossa eikä pelannut kuin kaksi ottelua hänen alaisuudessa. Kauden jälkeen Bolton ei käyttänyt osto-optiota.

Kaudeksi 2008–2009 Alonso palasi Espanjaan ja Real Sociedadiin. Alonso ei kuitenkaan kuulunut Juanma Lillon suunnitelmiin, ja niin hän lähti hakemaan pelipaikkaa Olympiakosista. Kreikan matkakaan ei sujunut odotetusti, kun Alonso ei onnistunut vakuuttamaan valmennusjohtoa eikä pelipaikkaa tullut. Lopulta Real Sociedad vapautti Alonson sopimuksestaan, ja näin hänestä tuli vapaa pelaaja.

Oltuaan hetken vapaana pelaajana Alonso sai sopimustarjouksen, kun Swansea Cityn manageri Roberto Martínez tarjosi espanjalaispelaajalle mahdollisuutta harjoitteluun. Veljen suositeltua siirtymistä Martínezin valmennukseen Walesiin Alonso hyväksyi sopimuksen ja siirtyi Swanseahan.

Alonso ei kaikesta huolimatta jäänyt Walesiin vaan siirtyi tammikuussa 2009 Segunda Divisiónissa pelanneeseen Tenerifeen. Kauden jälkeen Tenerife nousi maan pääsarjaan.

Lähteet
-------

1. ↑  Spencer, Jamie: 15 Footballers Who Are Much Less Famous Than Their Superstar Siblings *90min*.  7.12.2016.  Arkistoitu 5.7.2019. Viitattu 5.7.2019. (englanniksi)
2. ↑  Mikel Alonso: "A la Real y a mí nos interesa que juegue cada domingo "(Arkistoitu – Internet Archive) Noticias.info. Viitattu 7.11.2009.
3. ↑  Alonso joins Bolton from Sociedad BBC Sport. Viitattu 7.11.2009.
4. ↑  El club presentará mañana el ERE con Alonso y Stevanovic (Arkistoitu – Internet Archive) Mundo Deportivo. Viitattu 7.11.2009.
5. ↑  Alonso enjoying his Swansea City stint Wales Online. Viitattu 7.11.2009.
6. ↑  Alonso: My brother Xabi told me to link up with Swans Wales Online. Viitattu 7.11.2009.
7. ↑  El Tenerife confirma el fichaje de Mikel Alonso Marca. Viitattu 7.11.2009.

Aiheesta muualla
----------------

* Mikel Alonson tilastot BDFutbol-sivustolla (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Espanja

 |
|  |
| Muut | 
* IdRef

 |

 |